Любовна песен за Боби Лонг
„Любовна песен за Боби Лонг“ () е американски филм от 2004 г. Действието във филма се основава на романа на Роналд Капс. Сценарист и режисьор на филма е Шейни Гейбъл. В главните роли са Джон Траволта, Скарлет Йохансон и Гейбриъл Махт.

Сюжет 
Ключова фраза: Сърцето е самотен ловец. (на английски: The heart is a lonely hunter.)

След като разбира за смъртта на майка си, с която не се разбира особено добре, Пърси Уил (Скарлет Йохансон) се завръща в родния си град. Тя очаква да открие къщата на майка си празна, но там заварва двама мъже - бившия професор по английска литература Боби Лонг (Джон Траволта) и неговото по-младо протеже Лоусън Пайнс (Гейбриъл Махт). Оказва се, че те са вписани заедно с Пърси в завещанието и получават по 1/3 от къщата.

След като никой от тримата не желае да си тръгне, на тримата главни герои им се налага да живеят заедно в къщата. Постепенно героите разбират до каква степен са свързани съдбите им.

Актьори 
 Скарлет Йохансон – Пърси Уил
 Джон Траволта – Боби Лонг
 Гейбриъл Махт – Лоусън Пайнс
 Дебора Кара Ънгър – Джорджиана
 Дейна Роудс – Сесил
 Дейвид Дженсън – Джуниър

Външни препратки 
 
 

Американски драми
Филми от 2004 година